2019ની લોકસભા ચૂંટણીમાં ભાજપના વિજયી રથને રોકવા માટે વિપક્ષે હવે કમર કસી લીધી છે. યુપીમાં તાજેતરમાં પેટાચૂંટણીમાં (કૈરાના-નૂરપુર) ભાજપ વિરુદ્ધ મહાગઠબંધનનો વિજય થતા વિપક્ષના ગઠબંધનના પ્રયાસો તેજ થઈ ગયા છે. શુક્રવારે કર્ણાટકમાં ગઠબંધન સરકારના સહયોગીઓ જેડી(એસ) અને કોંગ્રેસે હવે 2019માં લોકસભાની ચૂંટણી પણ સાથે લડવાની જાહેરાત કરી છે. શુક્રવારે કર્ણાટકમાં મંત્રાલયની ફાળવણી કરવામાં આવી, જેમાં કોંગ્રેસને 22 તેમજ જેડી(એસ)ને 12 મંત્રાલય મળ્યા હતા. કોંગ્રેસને ગૃહ અને રાજસ્વ ખાતું જ્યારે અને જેડી(એસ)ને નાણાં ખાતું ફાળવવમાં આવ્યું હતું. આ સાથે જ પ્રેસ કોન્ફરન્સમાં કોંગ્રેસ અને જેડી(એસ)એ 2019ની લોકસભા ચૂંટણી સાથે લડવાની જાહેરાત કરી હતી.